Nuo 2022-02-01, turint vieną ar keletą būsto paskolų, kiekvienai paskesnei paskolai reikalingas ne mažesnis kaip 30 proc. įsigyjamo turto kainos arba vertės (atsižvelgiant, kuri iš jų yra mažesnė) pradinis įnašas. Atkreiptinas dėmesys, jog ne mažesnio kaip 30 proc. dydžio pradinio įnašo reikalavimas taikomas ir tokiu atveju, kai nauja kredito sutartis yra ne vienintelė bent vieno iš bendraskolių turima būsto paskola.
Išimtys:
kiekvienos turimos būsto paskolos kredito sumos (jos likučio) ir pagal šią sutartį įkeisto nekilnojamojo turto vertės santykis (LTV) yra mažesnis nei 50 proc.; arba
preliminari turto pirkimo-pardavimo sutartis sudaryta iki 2021-11-10 (imtinai).
Abiem aukščiau nurodytais išimties atvejais reikalingas ne mažesnis kaip 17,50 proc. įsigyjamo turto kainos arba vertės pradinis įnašas.